Spillklan

En spillklan eller guild er en gruppe mennesker som regelmessig spiller et eller flere videospill, ofte flerspillerspill. Det er vanlig å spille klankamper mot andre klaner, både enkeltkamper og i turneringer og ligaer. Enkelte klaner deltar også i organiserte konkurranser, men klanstrukturen er en mindre formell organisasjonsform, og trenger ikke bestå av noe mer enn en mindre gruppe venner. De kan også oppstå eller videreutvikle seg til å bli internasjonale fremfor lokale, men de oppstår som regel lokalt, og på grunn av potensiell nettverkslatens, som kan bli et problem dersom en spiller med andre over større avstander, utvider de seg sjeldnere til å dekke større områder.

Klanstrukturen ble til i 1990-årene, og forekommer som oftest blant førstepersonsskytespill, men forekommer også blant andre spillsjangre. Blant konsollene ble klaner først vanlig på Xbox gjennom Halo 2.

Klaner har som oftest en hjemmeside eller et forum hvor resultatene etter en klankamp blir ført, og informasjon om klanen samt spillere står.

 Referanser 


Kategori:Dataspillterminologi